KÄSIVARREN KIHLAKUNNANVIRASTON 	
SYYTTÄJÄOSASTO
PL 33, 99301 MUONIO			15.03.2005
Puhelin (016) 5544 222			
Fax      (016) 5544 260

Oikeusministeriölle

ASIA  Lausunto Syyttäjälaitoksen rakenne- ja resurssityöryhmän välimietinnöstä

	Lausuntonani esitän seuraavaa:

	Ne perusteet, jotka eduskunnan hallintovaliokunta kirjasi päätökseen valtion
	paikallishallinnon järjestämisestä, ovat edelleen Käsivarressa olemassa ja vain
	vahventuneet.
	Käsivarren ylikonstaapeli toimii tutkinnanjohtajana ja nimismies vain silloin,
	kun joudutaan käyttämään pakkokeinoja. Pakkokeinojen määrä on vähäinen.
	
	Kun eduskunnassa tällä hetkellä olevassa rajavartiolain muuttamisessa
	rajavartiolaitokselle tulee lisää esitutkintatehtäviä niin on entistä tärkeämpää, että
	nimismies, joka tuntee ja tietää nämä Lapin erityisolosuhteet, toimii myös syyttäjänä.
	
	Nykyinen nimismiesjärjestelmä on kansalaisten yhdenvertaisten palveluiden kannalta
	tehokkain, halvin, tarkoituksenmukaisin ja ylivoimaisesti paras järjestelmä täällä,
	jossa vieressä on Norja ja Ruotsi ja jossa syyttäjä voi heti reagoida esitutkinnan alussa
	esim. antamalla haastehakemuksen tiedoksi.
	Lapin käräjäoikeus on tähän erittäin tyytyväinen.

	Vastustan syyttäjätehtävien poistamista nimismieheltä jyrkästi.

	Nimismies		Ossi Hyvönen

	

	

	Kristiina Keroniva
	toimistosihteeri
	puh. 016-5544 225